Kauplus Primitiiv pärmivabrikus - võtad kodust näppu mingi tarbetult vedeleva asja, mida kellelgi teisel võiks vaja minna, ja vahetad mõne endale meeldiva asja vastu   Ai, mulle meeldib. Iseasi, kaua noored selle ettevõtmisega tegeleda viitsivad, aga seda enam võiks asja üle vaadata, kuniks võimalust. Esimesel päeval paistis sortiment peamiselt riietest ja raamatutest koosnevat, aga kuni ma seal ringi vahtisin, kuulsin teisi külastajaid arutamas telekate-arvutitegi toomise üle, nii et kes teab, kuidas pood nädala-paari pärast välja näeb. Ise pistsin igaks juhuks kodust paar raamatut  ja küünlajalga kotti, vastu sain kaks oskaritega pärjatud filmi - "Monster" ja "The Pianist" (pole jõudnud korralikult vaadata, aga kahtlemata mõistetav, et mõni sellistest masendavatest filmidest lahti saada tahtis).